
 «Қазақстан Республикасы Оқу-ағарту министрлігі Білім саласында сапаны қамтамасыз ету комитетінің Қостанай облысының білім саласында сапаны қамтамасыз ету департаменті» мемлекеттік мекемесінің  білім беру қызметін лицензиялау жөніндегі комиссия туралы ЕРЕЖЕСІ

1.Жалпы ережелер

1. «Қазақстан Республикасы Оқу-ағарту министрлігі Білім саласында сапаны қамтамасыз ету комитетінің Қостанай облысының білім саласында сапаны қамтамасыз ету департаменті» мемлекеттік мекемесінің (бұдан әрі - Департамент) білім беру қызметін лицензиялау жөніндегі комиссиясы (бұдан әрі – Лицензиялау комиссия) лицензияны және (немесе) лицензияға қосымшаны беру, беруден бас тарту мәселелерін алқалы және жария қарау үшін, сондай-ақ білім беру ұйымдарын қайта ұйымдастыру кезінде лицензияны және (немесе) лицензияға қосымшаны қайта ресімдеген жағдайларда консультативтік-кеңесші орган болып табылады.
2. Білім беру қызметін лицензиялау жөніндегі комиссия туралы ереже Қазақстан Республикасының 2007 жылғы 27 шілдедегі № 319-III «Білім туралы» Заңының 57-бабының 3-тармағы; Қазақстан Республикасының 2014 жылғы 16 мамырдағы № 202-V «Рұқсаттар мен хабарламалар туралы» Заңының 8-бабы 2-тармағы, 13-бабына сәйкес әзірленді.
3. Лицензиялық комиссияның жұмыс органы Департаменттің білім беру қызметін лицензиялау бөлімі болып табылады.
4. Комиссия Қостанай облысының аумағында орналасқан меншік нысандары мен ведомстволық бағыныстылығына қарамастан, заңды тұлғалардың (бұдан әрі-заңды тұлғалар) білім беру қызметін жүргізу құқығына лицензия және (немесе) лицензияға қосымша алу үшін ұсынылған материалдарды қарау үшін құрылады.
5. Комиссия департамент қызметкерлерінен, басқа мемлекеттік органдардың, білім беру ұйымдарының, коммерциялық емес ұйымдардың, өңірдің үкіметтік емес ұйымдарының өкілдерінен құрылады.
6. Комиссия құрамы Департамент басшысының бұйрығымен бекітіледі.
7. Лицензиялау комиссия өз қызметінде білім беру, мемлекеттік қызметтер көрсету, рұқсат құжаттарын беру мәселелерін реттейтін Қазақстан Республикасының заңдары, Қазақстан Республикасының өзге де нормативтік құқықтық актілерін, сондай-ақ осы Ережені басшылыққа алады.
8. Лицензия және лицензия қосымшаларына Департамент басшысы қол қояды.
          
2. Лицензиялау комиссия қызметінің мақсаттары мен міндеттері

9. Лицензиялық комиссия қызметінің негізгі мақсаттары:
- білім беру ұйымдарының еркін жұмыс істеуі мен дамуы үшін құқықтық кепілдіктер жасау;
- білім беру қызметіне қойылатын біліктілік талаптарына және білім беру саласындағы басқа да нормативтік құжаттарға сәйкес білім беру ұйымдарының желісін ретке келтіру;
- азаматтардың білім алуына құқықтарын қорғау.
10.Лицензиялық комиссия қызметінің негізгі міндеттері:
- бақылау субъектісіне бара отырып, профилактикалық бақылау жүргізілгенге дейін білім беру қызметіне қойылатын біліктілік талаптарына сәйкестігін растайтын ұсынылған құжаттардың объективтілігін айқындау;
- білім беру процесін жүзеге асыру шарттарының Қазақстан Республикасының Білім туралы және Рұқсаттар мен хабарламалар туралы заңнамасының талаптарына сәйкестігі тұрғысынан ұсынылған материалдардың дұрыстығы мен объективтілігін бағалау;
- лицензияны және (немесе) лицензияға қосымшаны беру немесе беруден бас тарту мәселелерін, сондай-ақ білім беру ұйымдарын қайта ұйымдастыру себебі бойынша лицензияны және (немесе) лицензияға қосымшаны қайта ресімдеген жағдайларда алқалы түрде қарау.

3. Лицензиялық комиссияның жұмыс органының функциялары

11. Лицензиялық комиссияның жұмыс органы қызметті Қазақстан Республикасының Әкімшілік рәсімдік-процестік кодексіне, «Мемлекеттік көрсетілетін қызметтер туралы», «Рұқсаттар және хабарламалар туралы» Қазақстан Республикасының заңдарына, «Бастауыш, негізгі орта, жалпы орта, техникалық және кәсіптік, орта білімнен кейінгі, рухани білім беру саласында білім беру қызметімен айналысуға лицензия беру» мемлекеттік қызмет көрсету қағидаларына сәйкес жүзеге асырады және келесі функцияларды орындайды:
- өтініш берушілер ұсынған құжаттарды қабылдауды, тіркеуді, қарауға дайындауды ұйымдастырады;
- өтініш берушінің лицензиатқа қойылатын талаптарға сәйкестігін айқындайды;
- лицензияларды және (немесе) лицензияларға қосымшаларды электрондық түрде ресімдейді және береді, оларды берілген лицензиялар тізілімінде тіркейді;
- бас тарту себептерін көрсете отырып, өтініш берушіні лицензия және (немесе) лицензияларға қосымшалар беруден бас тарту туралы хабардар етеді.


4. Лицензиялық комиссияның өкілеттіктері және құрамы

12. Лицензиялау комиссияның отырысы қажеттілігіне қарай өткізіледі, оның бекітілген құрамының кемінде үштен екісі болған кезде заңды деп есептеледі.
13. Лицензиялау комиссияның шешімі отырысқа қатысып отырған комиссия мүшелері санының төрттен үшінің дауысымен ашық дауыс беру арқылы қабылданады.
14. Лицензиялау комиссия қабылдаған шешімдерге төрағалық етуші, комиссия мүшелері, хатшысы қол қояды және ұсынымдық сипатта болады.
15. Лицензиялау комиссия мүшелері лицензия және (немесе) лицензияға қосымшалар алуға ұсынылған заңды тұлғалардың тиісті құжаттамасын талдайды.
16. Лицензиялық комиссияның ұсынымдары тиісті бұйрық шығарылғаннан кейін күшіне енетін білім беру ұйымдарын қайта ұйымдастыру себебі бойынша лицензия және (немесе) лицензияға қосымшалар беру, беруден бас тарту, лицензияны және (немесе) лицензияға қосымшаны қайта ресімдеу туралы шешімдер қабылдау үшін Департамент басшысына ұсынылады.
17. Комиссияға басшылықты лицензиялау комиссияның төрағасы жүзеге асырады. Департамент басшысы комиссия төрағасы бола алмайды. Төраға Департамент басшысының міндеттерін орындамаған немесе орындаған жағдайда лицензиялау комиссияның жұмысын оның мүшелерінің бірі басқарады.
[bookmark: _GoBack]Лицензиялау комиссияның хатшысы:
- мәселелерді қарауға, шешімдер қабылдауға қатысады;
- лицензиялау комиссияның отырысына материалдарды дайындайды;
- отырыстың өткізілетін орны мен уақыты туралы лицензиялау комиссия мүшелерін хабарлайды;
- отырыстың хаттамасын жүргізеді;
- ұсынылған құжаттардың толықтығына тексереді.

